钦定古今图书集成/明伦汇编/闺媛典/第068卷 > 柴嵩山妻胡氏
## 钦定古今图书集成/明伦汇编/闺媛典/第068卷 > 柴嵩山妻胡氏

按《汝宁府志》：“胡氏，光山乡民柴嵩山妻。万历癸未，夫
亡，无子，氏年二十五，纺绩养孤。乡人欲夺其节，氏服
毒自誓。会白鸦悲鸣，氏曰：‘此吾夫嵩山之灵也，当与
同归’。是夕遂死。乡人秘其事，密瘗于沟壑。邻有士人
陈，暗知之而未发也。至丙辰成名，始述其状于邑令
李谦亨，乃辟地修茔，立碣以祀。”